BKD รายได้ตกแต่งภายในเพิ่มขึ้น หนุนกำไร Q2/58 โต 50%
BKD รายได้ตกแต่งภายในเพิ่มขึ้น หนุนกำไร Q2/58 โต 50% มาที่ 63.69 ลบ. จาก 42.49 ลบ. เมื่อปีก่อน ขณะที่ช่วง 6 เดือนแรกมีกำไร 76.77 ลบ. เพิ่มขึ้น 43% จาก 53.61 ลบ. เมื่อปีก่อน
14 ส.ค. 2558

บริษัท บางกอก เดค-คอน จำกัด (มหาชน) หรือ BKD รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 63.69 ล้านบาท หรือ 0.08บาทต่อหุ้น เพิ่มขึ้น 50% จากช่วงเดียวกันของปีก่อนที่มีกำไรสุทธิ 42.49ล้านบาท หรือ 0.40บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 76.77 ล้านบาท หรือ 0.09บาทต่อหุ้น เพิ่มขึ้น 43% จากช่วงเดียวกันของปีก่อนที่มีกำไรสุทธิ 53.61 ล้านบาท หรือ 0.06 บาทต่อหุ้น
ทั้งนี้ผลการดำเนินงานดังกล่าวที่มีกำไรเพิ่มขึ้น เนื่องจากรายได้จากการตกแต่งภายในเพิ่มขึ้น 158.52 ล้านบาท หรือ 37% สาเหตุจากมีความคืบหน้างานโครงการที่เพิ่มขึ้นจากรอบระยะเวลาเดียวกันของปีก่อน